[{"text_idx": "#000000", "text": "Pilt on illustratiivne ja hoopis teisest intervjuust \ud83d\ude09"}, {"text_idx": "#000001", "text": "Ka\u0308es on neljapa\u0308ev, 5. august ja kahe tunni pa\u0308rast salvestame Indrek Ma\u0308ega saate Investoritund. Mo\u0303tlesin, et vastan ku\u0308simused ka blogis a\u0308ra, on endal hea pa\u0308rast lugeda ja mo\u0303te ka selgem. Lisaks ei jo\u0303udnud eetriaja nappuse to\u0303ttu ko\u0303ikidele ku\u0308simustele ka saates vastata. Aga so\u0303idame siis:"}, {"text_idx": "#000002", "text": "Kuidas Sinu viimased pool aastat mo\u0308o\u0308dunud on, ajad on ebakindlad, inflatsioon to\u0303useb, USAs eriti, kas ja kuidas oled selle olukorraga kohanenud, kas on midagi, mida oled oma strateegias muutnud?"}, {"text_idx": "#000003", "text": "Pigem on tunne, et ajad on liiga head, et to\u0303si olla. Kuni eilseni Baltikum ainult rallis, USA-s on muudkui uued rekordid aktsiaturgudel jne. Mind pigem teebki vo\u0303ib-olla a\u0308revaks see, et uudised on ko\u0303ik head, IPO-sid tuleb nagu Va\u0308ndrast saelaudu ja isegi Va\u0308ndra saelauad la\u0308hevad mu\u0308u\u0308giks nagu soojad saiad \ud83d\ude09 See peaks u\u0308ldiselt olema ikkagi suhteliselt turu tipu ma\u0308rk. Panen siia u\u0308he pildi aktsiakoolituselt ka, see pa\u0308rineb Seppo raamatust:"}, {"text_idx": "#000004", "text": "Enda strateegias olen niipalju muutnud, et Baltikumis olen igasuguse vo\u0303imenduse kinni pannud ja kontol on u\u0308le pika-pika aja isegi vaba raha ootamas ha\u0308id vo\u0303imalusi. Olen olnud mitte Hoidja-Heino, vaid Lihvija-Liisu \ud83d\ude09 Lisaks olen suutnud EI o\u0308elda pa\u0308ris mitmele idufirmale ka, kes mind kas juhtinvestoriks vo\u0303i niisama rahastajaks on tahtnud. Seega vo\u0303ib o\u0308elda, et olen muutunud veidi konservatiivsemaks. Eks siin ma\u0308ngib oma rolli nii 2020. aasta ma\u0308rtsis kogetu kui ka turgude va\u0308ga kiire to\u0303us (eriti Tallinna bo\u0308rsil)."}, {"text_idx": "#000005", "text": "Olen pannud paika tasemed, kust mingi osa aktsiaid mu\u0308u\u0308n ja kust juurde osta. Kokku olen sellel aastal vo\u0303tnud Balti bo\u0308rsilt ligi 100 000 euro eest kasumit ja selle arvelt maksnud tagasi vo\u0303imendust ja loonud rahalist puhvrit."}, {"text_idx": "#000006", "text": "Viimati kirjutasid Geeniuse investeerimisportaalis, et vaatad ja\u0308tkuvalt tubakaaktsiate poole, samuti to\u0303id va\u0308lja mitu aspekti, miks need ta\u0308na enam ebaeetilised ei ole, palun selgita kuulajale, miks on tubaaktsia hea investeering?"}, {"text_idx": "#000007", "text": "Mulle u\u0308ldiselt investorina meeldib vaadata mitte-populaarsete varade poole. Eks sellel on ka oma varjuku\u0308lg, sest nii vo\u0303id osta odavalt hobukaarikute valmistaja aktsiaid kui auto on turgu vallutamas, kuid va\u0308hemalt tubakafirmade puhul ei tahaks ma uskuda, et nikotiini sisaldavad tooted maamunalt u\u0308ldse a\u0308ra suudetakse kaotada. Minu jaoks number u\u0308ks argument nende aktsiate puhul on ko\u0303rge dividendima\u0308a\u0308r ja kasvav dividend. Olles ettevo\u0303tteid rohkem uurinud, siis olen avastanud, et tegelikult viivad tubakafirmad la\u0308bi suitsetamise revolutsiooni, kaotades a\u0308ra tubaka po\u0303letamisest tulenevad kahjulikud mo\u0303jud. See (IQOS na\u0308iteks) on kasulik nii tarbijale kui ka ettevo\u0303ttele ja kuna hetkel pole na\u0308iteks IQOS-i kapslid minu teada ka aktsiisiga maksustatud, siis on see va\u0308ga tulus a\u0308ri."}, {"text_idx": "#000008", "text": "Aga tuleme Eestisse, alustame vo\u0303ib-olla suurtest liikumistest siinsamal kodubo\u0308rsil, eelmisel na\u0308dalal ja\u0308i silma Coop Panga ja LHV Groupi suurem kahepa\u0308evane to\u0303us, millele ja\u0308rgnes kohe otsa ka suurem langus kolmapa\u0308eval. Millise pilguga ta\u0308na Tallinna turul toimuvat\nvaatad \u2013 kas selline volatiilsus on normaalne?"}, {"text_idx": "#000009", "text": "Suurem aktiivsus ja va\u0308ikeinvestorite vo\u0303iduka\u0308ik sai bo\u0308rsil alguse pa\u0308rast teenustasude kaotamist rohkem kui aasta tagasi. Na\u0308iteks ta\u0308na hommikul tehiti COOP Panga aktsiatega esimese 15 minuti jooksul enam kui 400 tehingut. Samas on ka\u0308ibed va\u0308ikesed ja suurt raha (fonde) endiselt bo\u0308rsil toimetamas ei na\u0308e. Va\u0308ikeinvestorid on reeglina rohkem mo\u0303jutatud emotsioonidest ja vo\u0303imendavad trendi nii u\u0308les kui alla, seega on kasvav volatiilsus loogiline. Minu enda tees on, et vabanev pensioniraha annab to\u0303usule ilmselt veelgi tuult tiibadesse ja seega kavatasen Balti aktsiaid hoida ja ehk isegi juurde osta."}, {"text_idx": "#000010", "text": "Coop Panga mu\u0308u\u0308jate hulgas olid Sa ka ise, kuid Sinu Facebooki postitusest ja\u0308i silma, et tegid seda pa\u0308ev liiga vara \u2013 miks otsustasid u\u0308leu\u0308ldse Coop Panka mu\u0308u\u0308a, kas see on ta\u0308na muutunud liiga kalliks?"}, {"text_idx": "#000011", "text": "Ostsin COOPi IPO-st hinnaga 1,15 eurot aktsia ja lisasin positsiooni 2020. aasta aprillis ca 0,96 euro tasemelt. Suurem veendumus COOP-i odavuses tuli mulle siiski alles selle aasta alguses, kui vo\u0303is eeldada, et eelmise aasta viimase kvartali tulemused saavad olema head ja aktsia polnud sellele veel reageerinud. Ostsin aktsiaid kuni 11. veebruari kvartalitulemusteni ja kokku oli positsioon 45 000 aktsiat. Sealt alates olen kasumit lihvinud ja viimane suurem ports la\u0308ks mu\u0308u\u0308giks 3 euro pealt. Kindlasti alustasin mu\u0308u\u0308giga liiga vara, kuid to\u0303us oli sedavo\u0303rd jo\u0303uline ja igasugused suhtarvud muutusid ikkagi va\u0308ga kalliks (eriti vo\u0303rreldes SABi, Swedi vo\u0303i USA pankadega). Lisaks meeldib mulle jo\u0303uda olukorda, kus ma olen oma algse raha tagasi saanud ja lisaks on ka\u0308es no\u0308. \u201ctasuta\u201d saadud aktsiad. Hetkel on mul alles 15 000 COOP Panga aktsiaid, mida plaanin pikemaajaliselt hoida."}, {"text_idx": "#000012", "text": "Mo\u0303ned u\u0308tleksid, et Coop Pank saigi hoo sisse just ta\u0308nu Sulle ja Rahakratile, kes te mo\u0303niaeg tagasi sotsiaalmeedias sellesse ja\u0308a\u0308gitut usku na\u0308itasite \u2013 mis Coopiga seoses ta\u0308naseks on muutunud, et nu\u0308u\u0308d mu\u0308u\u0308d?"}, {"text_idx": "#000013", "text": "Mul oli aasta alguses to\u0303esti tugev veendumus, et ettevo\u0303te on 1,2 euro tasemelt odav ja ei ha\u0308benenud seda ka va\u0308lja o\u0308elda. Teisalt on mul nu\u0308u\u0308d tunne, et 3 euro pealt on ettevo\u0303te ja\u0308llegi veidi kallis ja sellest ka osaline mu\u0308u\u0308k. Ettevo\u0303ttesse usun ma edasi ja kui peaks saama uuesti odavamalt juurde osta, siis ilmselt kasutan vo\u0303imalust."}, {"text_idx": "#000014", "text": "Mo\u0303ni kriitik vo\u0303iks o\u0308elda, et oled nagu Elon Musk, kes ostab ko\u0303igepealt kru\u0308ptovaluutasid, siis ra\u0308a\u0308gib nende kasulikkusest, seeja\u0308rel vo\u0303tab kasumit ja siis asub neid alla ra\u0308a\u0308kima.. mida vastad neile, kes arvavad, et Coopi puhul toimub sama asi?"}, {"text_idx": "#000015", "text": "Eks sama kaup ongi erineva va\u0308a\u0308rtusega 1 vo\u0303i 3 eurose hinnaga. Kuigi Eesti turg on va\u0308ike, siis siin on pigem suurem mo\u0303ju Investor Toomasel. Na\u0308iteks olen ma pikalt positiivne olnud Novaturase osas ja ka seda \u201cpromonud\u201d, kuid aktsia on selle peale hoopis langenud."}, {"text_idx": "#000016", "text": "LHV-st ka natukene, nad avalikustasid eelmisel na\u0308dalal, et kaasavad bo\u0308rsilt ta\u0308iendavad 25 miljonit eurot \u2013 kas ise oled aktsiona\u0308ride hulgas ja plaanid ma\u0308rkida? LHV aktsia maksab u\u0308le 30 euro, kas liiga kallis pole?"}, {"text_idx": "#000017", "text": "Olen aktsiona\u0308r ja ilmselt plaanin ka ma\u0308rkida. On kallis ku\u0308ll, ideaalis tahaks odavamalt saada. Eks ta tundus kallis ka 20 pealt. Samas on tulemused ka kiirelt paranenud ja UK kasvulugu on see, mis vo\u0303ib aidata ettevo\u0303ttel endiselt kiirelt kasvada."}, {"text_idx": "#000018", "text": "Uute aktsiate emiteerimisest teatas ka Tallink, ku\u0308sivad 35 miljonit, kuid ei avalikusta mille jaoks \u2013 kuidas nende ka\u0308ik Sulle tundub?"}, {"text_idx": "#000019", "text": "Kuna aktsiaid pakutakse tugevalt alla turuhinna ja samas on olemasolevatel omanikel ma\u0308rkimise eeso\u0303igus, siis ilmselt on Infotaril plaanis oma osalust suurendada (eeldusel, et ko\u0303ik u\u0308leja\u0308a\u0308nud aktsiona\u0308rid ei kasuta oma eelisma\u0308rkimiso\u0303igust). Raha on ilmselt vaja, et kriis u\u0308le elada."}, {"text_idx": "#000020", "text": "Mitmed investorid on o\u0308elnud, et kuna Tallinnast pangandussektori esindajaid enam odavalt ei saa,vaatavad va\u0308ljapoole. Kuidas S\u030ciauliu Bankas hetkel tundub?"}, {"text_idx": "#000021", "text": "Tundub odavam kui LHV vo\u0303i COOP. Eks SAB-i aktsia on siiski ka kasvanud, kuid aeglasemalt. Minu ainuke hirm selle osas on u\u0308hest Sinu varasemast saatest ko\u0303lama ja\u0308a\u0308nud lause, kus Kawe Capitali juht Kristjan Ha\u0308nni mainis, et kes SAB-iga kursis on, sinna sisse raha panna ei taha. Samas on mul arvestatav positsioon, kuigi olen ka seda veidi lihvinud (oli 100 000 aktsiat, nu\u0308u\u0308d on 90 000)."}, {"text_idx": "#000022", "text": "Kirjutad oma blogis, et na\u0308iteks mais tegid ainuu\u0308ksi Balti bo\u0308rsi paarsada tehingut \u2013 kui palju aega bo\u0308rsil rahateenimisele pa\u0308evaselt kulutad?"}, {"text_idx": "#000023", "text": "Ei kuluta, vaid investeerin \ud83d\ude09 Tegelikult tuli suur tehingute arv sellest, et bo\u0308rsil on palju va\u0308ikeinvestoreid ja keskmised tehingud on va\u0308ikesed. Na\u0308iteks 10 000 COOP-i aktsia mu\u0308u\u0308misel vo\u0303ib ostjaid olla ku\u0308mneid ja sealt ka suur tehingute arv. Aega otseselt sellele ei kuluta."}, {"text_idx": "#000024", "text": "Kuidas jaotuvad Sinu portfellis lu\u0308hiajalised ja pikaajalised positsioonid?"}, {"text_idx": "#000025", "text": "Ko\u0303ik positsioonid on pikaajalised kuni raha vaja on vo\u0303i Lihvija-Leino kasumit vo\u0303tma tuleb."}, {"text_idx": "#000026", "text": "Pikaajalistest positsioonidest ra\u0308a\u0308kides, oled korduvalt o\u0308elnud, et Berkshire Hathawayd vo\u0303ib vo\u0303tta kui pensionisammast. Kas ostaksid seda ka ta\u0308naselt hinnatasemelt?"}, {"text_idx": "#000027", "text": "Jaa, see on aktsia, mida katsun iga kuu natuke osta ja olen sellele mu\u0308u\u0308nud ka pikaajalise mu\u0308u\u0308gioptsioone."}, {"text_idx": "#000028", "text": "Praegu on populaarne teema ravimitootjad, Pfizer on viimastel kuudel kallienenud, kuid hetkel tundub, et ra\u0308a\u0308gitakse juba kolmandate ja neljandate koroonasu\u0308stide vajadusest \u2013 seega ja\u0308tkuvalt hea investeering?"}, {"text_idx": "#000029", "text": "Usun ku\u0308ll. Kaalusin kevadel pikalt, kas osta Pfizerit vo\u0303i BioNTechi, valisin siiski suurema ja turvalisema Pfizeri (siin ma\u0308ngis oma osa ka dividend), mis tagantja\u0308rgi tarkusena oli viga \u2013 Pfizeri aktsia on kerkinud ca 20% samal ajal kui BioNTech on enam kui kahekordistunud. Ettevo\u0303tete turuva\u0308a\u0308rtuse vahe on muuseas ko\u0303vasti va\u0308henenud \u2013 Pfizer on va\u0308a\u0308rt 250 miljardit ja BioNTec juba 100 miljardit."}, {"text_idx": "#000030", "text": "Kas ta\u0308na on o\u0303ige hetk omada dividendi- vo\u0303i kasvuaktsiaid?"}, {"text_idx": "#000031", "text": "Raske o\u0308elda, minu jaoks ideaalne investeering on kasvuaktsia, mis kasvab lo\u0303puks dividendiaktsiaks. Nagu na\u0308iteks Apple vo\u0303i hiljutise na\u0308itena Micron. Eks to\u0303usval turul on kasvuaktsiad kindlasti atraktiivsemad, kuid kui aktsial peaks tulema halbu uudiseid ja hind teeb -30% pa\u0308evaga, siis on neid minu jaoks raskem portfellis hoida vo\u0303i juurde osta kui pikaajalisi dividendimaksjaid. Lo\u0303ppkokkuvo\u0303ttes on oluline siiski meeles pidada, et dividendi makstakse ka kasumist ja kui kasum ei kasva, ei ole po\u0303hjust oodata ka suurt tootlust."}, {"text_idx": "#000033", "text": "Idufirmad on tulevik kindlasti, olevikus seal ju veel midagi eriti pole \ud83d\ude09 Eks ka siin on korralik buum ka\u0308imas ja raske on ennast tagasi hoida. Hetkel on mul torus kaks juhtinvestoriks olemist, kuid pa\u0308ris mitmetele vo\u0303imalustele olen pidanud ka EI u\u0308tlema, et ennast mitte kinni investeerida."}, {"text_idx": "#000034", "text": "Mille ja\u0308rgi iduettevo\u0303tte oma portfelli valid?"}, {"text_idx": "#000035", "text": "Alguses oli valik lihtne \u2013 vo\u0303tsin, mida pakuti. Hiljem olen katsunud valida nii, et peab olema va\u0308hemalt u\u0308ks kahest \u2013 kas ma olen toote suur fa\u0308nn (na\u0308iteks Belief, IconFit, Po\u0303hjala) vo\u0303i ma usun, et ettevo\u0303te vo\u0303iks kasvada kordades suuremaks (vo\u0303i oleks keegi suurem huvitatud mingil hetkel selle u\u0308le vo\u0303tmisest). Na\u0308iteks Planet42 vo\u0303i Ampler. Ideaalis siis mo\u0303lemit. Lisaks on alati oluline ettevo\u0303tte asutaja ja meeskond, see on na\u0308iteks po\u0303hjus, miks ma UpSteami olen investeerinud (kuigi ma ise autot ei pese)."}, {"text_idx": "#000036", "text": "Juhtisite koos Kristi Saarega detsembris ka Mulieresi rahastuskampaaniat, selle osak on ainult langenud \u2013 mis siin valesti la\u0308ks?"}, {"text_idx": "#000037", "text": "Mulieres tuli Funderbeami osakuhinnaga 4,71 ja ta\u0308na kaupleb hinnaga 4,59. Nii, et midagi va\u0308ga hullu pole juhtunud. Ku\u0308ll aga pole ettevo\u0303ttel ka mingeid va\u0308ga edukaid tulemusi ette na\u0308idata ja eks sellest tulenevalt ongi investorid algset kiiret hu\u0308pet allapoole mu\u0308u\u0308nud."}, {"text_idx": "#000038", "text": "Mulieres ma\u0308rgiti samas ko\u0303vasti u\u0308le \u2013 kas Funderbeamil pole natuke seda ohtu, et investorid vaatavad va\u0308hem ettevo\u0303ttele sisse ja rohkem juhtinvestoreid ehk usaldatakse no\u0308 pimesi?"}, {"text_idx": "#000039", "text": "See oht on kindlasti olemas, ka ise tegin alguses Funderbeamis panuseid puhtalt Madis Mu\u0308u\u0308ri ka\u0308itumise ja\u0308rgi. Mingi hetk siiski hakkasin valima ettevo\u0303tteid enda na\u0308gemuse po\u0303hjal ja na\u0308iteks CleanHandsi ei investeeringud ja Promoty mu\u0308u\u0308sin a\u0308ra."}, {"text_idx": "#000040", "text": "Mille alusel peaks tavainvestor idufirmat hindama?"}, {"text_idx": "#000041", "text": "Ma usun, et kolm asja: meeskond, kasvupotentsiaal ja enda suhtumine tootesse (juhul kui on B2C toode). Kindlasti tasub hajutada ja leida enda jaoks sobiv faas (kas no. Powerpoint, pre-revenue, searching for market-fit, laienemine teistesse riikidesse). Mulle endale tundub sageli hea koht see, kus toote-turu klapp on to\u0303estatud ja to\u0303stetakse raha, et toomist suurendada ja laiendada."}, {"text_idx": "#000042", "text": "Oled ka investeerinud la\u0308bi Scandiumi kinnisvaraarendustesse \u2013 kuivo\u0303rd tulus ta\u0308na kinnisvara arendada on, arvestades, et ehitushinnad to\u0303usevad?"}, {"text_idx": "#000043", "text": "Ma ei ole ku\u0308ll igapa\u0308evaste otsuste langetamisega kursis, kuid o\u0303nneks on koos ehitushindadega kerkinud ka mu\u0308u\u0308gihinnad. O\u0303igele sihtgrupile o\u0303iget toodet arendades on kindlasti ka ta\u0308na vo\u0303imalik kasumlikult toimetada."}, {"text_idx": "#000044", "text": "Oled maininud, et kui broneeringutega la\u0308heb kauplemiseks, on buum ka\u0308es \u2013 kas ta\u0308na on broneeringutega kauplemist ja kui kuum kinnisvaraturg on?"}, {"text_idx": "#000045", "text": "Ja\u0308llegi mul igapa\u0308evane tunnetus puudub, kuid mulle pigem tundub, et on veidi rahunenud turg. Sellist paberil rabamist nagu kevadel oli, tundub praegu ikkagi va\u0308hem olevat."}, {"text_idx": "#000047", "text": "Ei pruugi olla halb mo\u0303te! Ma ise olen investeerinud na\u0308iteks Nordic Fibreboardi, kes valmistab OSB plaate."}, {"text_idx": "#000048", "text": "Saan aru, et vaatad ka ladude poole, miks on need ta\u0308na hea investeering? Kui palju erineb tootlust tavalisest kinnisvarast?"}, {"text_idx": "#000049", "text": "Oleme to\u0303esti Everaus Kinnisvaraga arendamas Everaus Miniladude nimelist projekti Peetris, kuid need pole kahjuks veel valmis ja seega on ka tootluse osas raske kommenteerida. Eeldame a\u0308riplaani ja\u0308rgi siiski va\u0308hemalt sama ko\u0303rget tootlust kui mikrokorteritel (vahemikku 6-10% ehitushinnalt)."}, {"text_idx": "#000050", "text": "Ta\u0308nases maailmas ei saa u\u0308le ega u\u0308mber ka kru\u0308ptovaluutadest, Sinu blogist na\u0308htub, et omad Bitcoini ja Ethereumi, milliste tunnetega viimase aja langusi vaatad? On need ajutised?"}, {"text_idx": "#000051", "text": "Sain o\u0303nneks to\u0303usust piisavalt osa, et suurem osa algselt sisse pandud raha olen saanud va\u0308lja vo\u0303tta. Allesja\u0308a\u0308nud positsioone hoian pikaajaliselt."}, {"text_idx": "#000052", "text": "Kui viimasele poolaastale otsa vaadata, siis milline on Sinu ko\u0303ige suurem kaotus/o\u0303ppetund?"}, {"text_idx": "#000053", "text": "Ei taha a\u0308ra so\u0303nuda, kuid suuri kaotusi pole o\u0303nneks pidanud vastu vo\u0303tma. Suurim o\u0303ppetund oli vo\u0303ib-olla see, et kui on kindel visioon ja tunnetus investeeringu osas (COOP Panga aktsia on 1,2 eurose hinnaga odav ja hakkab varsti to\u0303usma), siis tasuks veelgi suurema positsiooniga sisse minna. Ja lihvimist alustada alles siis kui to\u0303usutrend on murtud ja aktsia na\u0308iteks 10-20% tipust kukkunud."}, {"text_idx": "#000055", "text": "Ja viimaks, millised on Sinu investeerimisideed ja\u0308rgnevaks poolaastaks \u2013 milliseid ettevo\u0303tteid, idufirmasid, aga ka kru\u0308ptomu\u0308nte vo\u0303i kinnisvaraobjekte radaril hoiad?"}, {"text_idx": "#000056", "text": "Novaturas on u\u0308ks aktsia, mille osas olen positiivselt meelestatud."}, {"text_idx": "#000058", "text": "BioNtech ja Moderna panid ta\u0308na veel 15%+ otsa, Pfizer 1,5%..."}, {"text_idx": "#000059", "text": "Ta\u0308psustus!Nordic Fibreboard ei tooda OSB plaate."}, {"text_idx": "#000061", "text": "Leave a Reply Cancel reply"}, {"text_idx": "#000062", "text": "Your email address will not be published. Required fields are marked *"}, {"text_idx": "#000065", "text": "Optsioonide mu\u0308u\u0308mine passiivse sissetuleku allikana\n2022. aasta kokkuvo\u0303te \u2013 oli alles aasta!"}, {"text_idx": "#000066", "text": "Minust Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}, {"text_idx": "#000067", "text": "Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}, {"text_idx": "#000068", "text": "Optsioonide mu\u0308u\u0308mine passiivse sissetuleku allikana\n2022. aasta kokkuvo\u0303te \u2013 oli alles aasta!\nJo\u0303ulupakkumised ja uue aasta plaan"}, {"text_idx": "#000069", "text": "/* Add your own MailChimp form style overrides in your site stylesheet or in this style block.\nWe recommend moving this block and the preceding CSS link to the HEAD of your HTML file. */"}]